b'\n_START_ARTICLE_\nGuard Hillin taistelu\n_START_SECTION_\nTapahtumien kulku\n_START_PARAGRAPH_\nEnnen taistelua kenraaliluutnantti Richard Andersonin alaisuudessa taistelleita sotilaita l\xc3\xa4hetettiin Petesburgista Shenandoahin laaksoon vahvistamaan kenraaliluutnantti Jubal Earlyn joukkoja. Vahvistuksiin kuului Joseph B. Kershawin komentama jalkav\xc3\xa4kidivisioona sek\xc3\xa4 Fitzhugh Leen johtamia ratsuv\xc3\xa4kijoukkoja._NEWLINE_Konfederaation joukot joutuivat prikaatikenraali Merrittin komentamaan divisioonaan kuuluneiden ratsuv\xc3\xa4kijoukkojen yll\xc3\xa4tyshy\xc3\xb6kk\xc3\xa4yksen kohteeksi 16. elokuuta 1864, kun joukot olivat ylitt\xc3\xa4m\xc3\xa4ss\xc3\xa4 Shenandoah-jokea. Hy\xc3\xb6kk\xc3\xa4yksen aikana Unionin joukot vangitsivat noin 300 Konfederaation sotilasta. Konfederaation joukot saivat lopulta kuitenkin koottua rivins\xc3\xa4 ja l\xc3\xa4htiv\xc3\xa4t vastahy\xc3\xb6kk\xc3\xa4ykseen, jonka aikana he onnistuivat ajamaan Unionin joukot Cedarvilleen saakka. Pime\xc3\xa4n tultua Merritt vet\xc3\xa4ytyi Ninevahiin._NEWLINE_Osapuolet menettiv\xc3\xa4t taistelun aikana yhteens\xc3\xa4 noin 550 sotilasta.'